b'\n_START_ARTICLE_\nMagnetoencefalografie\n_START_PARAGRAPH_\nMagnetoencefalografia (MEG) este o tehnic\xc4\x83 de imagistic\xc4\x83 neural\xc4\x83 func\xc8\x9bional\xc4\x83 pentru cartografierea activit\xc4\x83\xc8\x9bii creierului prin \xc3\xaenregistrarea c\xc3\xa2mpurilor magnetice produse de curen\xc8\x9bii electrici ce apar \xc3\xaen mod natural \xc3\xaen creier, folosind magnetometre foarte sensibile. Un ansamblu de senzori SQUID (dispozitive supraconductoare cu interferen\xc8\x9b\xc4\x83 cuantic\xc4\x83) sunt \xc3\xaen prezent cele mai frecvente magnetometre folosite, \xc3\xaen timp ce dispozitivele SERF (magnetometre cu precesie nuclear\xc4\x83) se afl\xc4\x83 \xc3\xaenc\xc4\x83 \xc3\xaen cercetare. Aplica\xc8\x9biile MEG includ cercetarea de baz\xc4\x83 in procesele cerebrale perceptive \xc8\x99i cognitive, localizarea regiunilor afectate de diferite patologii \xc3\xaenaintea unor interven\xc8\x9bii chirurgicale, determinarea func\xc8\x9biilor diferitelor p\xc4\x83r\xc8\x9bi ale creierului, \xc8\x99i neuro-feedback. Acest lucru poate fi aplicat \xc3\xaentr-un cadru clinic pentru localizarea unor anomalii, precum \xc8\x99i \xc3\xaentr-un cadru experimental pentru m\xc4\x83surarea activit\xc4\x83\xc8\x9bii creierului.'